ufal/npfl147 huggingface dataset:
# Syrmoptera
Syrmoptera er en slekt av glansvinger som tilhører underfamilien stjertvinger (Theclinae).

## Utseende
Små til middelsstore stjertvinger (vingespenn 25-30 millimeter) med brede, avrundede vinger, bakvingen med tre korte stjerter. Oversiden er brun med et hvitt område nær bakvingens bakkant, eller blåaktig med svarte ytterkanter, undersiden hvit med to brune tverrstreker.

## Utbredelse
Slekten er utbredt i Vest- og Sentral-Afrika.

## Systematisk inndeling
- sommerfugler (Lepidoptera)
  - gruppe / overfamilie dagsommerfugler (Papilionoidea) 
    - familie glansvinger (Lycaenidae) 
      - delgruppe Lycaeninae (i vid forstand)
        - stjertvinger (Theclinae)
          - stamme Oxylidini Eliot, 1973
            - slekten Syrmoptera Karsch, 1895
              - Syrmoptera amasa (Hewitson, 1869)
              - Syrmoptera bonifacei Stempffer, 1961
              - Syrmoptera caritas Libert, 2004
              - Syrmoptera homeyerii (Dewitz, 1879)
              - Syrmoptera melanomitra Karsch, 1895
              - Syrmoptera mixtura (Hulstaert, 1924)

            - usikker plassering
              -  ? Syrmoptera androgyna Joicey & Talbot, 1921 – usikkert om denne hører til her
# Thalassoma pavo
Thalassoma pavo er en fiskeart som tilhører leppefiskene.
Kroppen er ganske slank og er sammentrykt fra sidene. Ryggfinnen har 8 piggstråler og 12–13 bløtstråler, og gattfinnen har 3 piggstråler og 10–12 bløtstråler. Hannen er grønn og brun med mange mørke, vertikale striper. Hodet er mørkerødt med et blått rutenett. En blå vertikal stripe går fra basis av ryggfinnen til buken bak brystfinnen; den har ofte røde kanter. Hunner og ungfisker er grønne og brune med fem vertikale blå striper. Hodet er brunaktig med et blått rutenett. Den blir opptil 25 cm lang, og vanlig lengde er 15–20 cm.
Thalassoma pavo lever på grunt vann i havet nær steiner og ålegras. Den finnes på dyp fra 1–150 m, men er vanligst på 1–50 m. Den svømmer for det meste alene, men danner av og til små grupper. Føden består av små bløtdyr og krepsdyr. Arten er utbredt i Middelhavet og i det østlige Atlanterhavet fra Portugal til Kapp Lopez i Gabon. Den finnes også ved Azorene, Madeira, Kanariøyene, São Tomé og Annobón.
# En sang under skjorta
En sang under skjorta (med undertittelen 44 visevalg fra skattkammeret) er en samleplate utgitt av Erik Bye i 1995.

## Disk 1
1. «En sang under skjorta er alt jeg har»
2. «Skomværvalsen»
3. «Anna Lovinda»
4. «Barcarole se fiskeren ror sin forgylte pram»
5. «Gammel er min fjord»
6. «Så lenge skuta kan gå»
7. «Hildringstimen»
8. «Whoop! Jamboree»
9. «Apollo»
10. «Vår herres klinkekule»
11. «Den gamle odysseys»
12. «Jeg vet en vind»
13. «Jørgen Hattemaker»
14. «Alf»
15. «Sigbjørnslåtten»
16. «Fløytespilleren»
17. «Jens Vankelmodig»
18. «Vesle jente»
19. «Ridder rid av gårde»
20. «Skip i stua»


## Disk 2
1. «Vandringsvise»
2. «Trubadurvise»
3. «Juninatt»
4. «Sommertrall»
5. «Danita den skjønne av Danmark»
6. «Det lufter lørda'n»
7. «Masurka»
8. «Hokken ska'n blonke tel»
9. «Sang på elva»
10. «Go'natt da»
11. «Høstvise»
12. «Han som inga jente fekk»
13. «Gudmund Gudmundsson»
14. «Land and sky»
15. «Again the road»
16. «Grandpa Yohnson»
17. «Pa's gone to market»
18. «Skuffet ung herre med bil»
19. «Gå til onkel»
20. «Tømmerkoievise»
21. «Oles vise»
22. «Så spiller vi harmonica»
23. «Portrett i januar»
24. «Sank løv til et leie og kvist til et bål»
# Salem (Baden)
Salem er en kommune med 11 152 innbyggere ved Bodensjøen i Baden.
Området var befolket minst siden bronsealderen. Fra det 3. århundret grunnla alemannere og senere også frankere flere landsbyer, deriblant den lille bosetningen Salemanneswilare.
Her grunnla i år 1138 cistercienserordenen et kloster som fikk det bibelske navnet Salem. Salem kloster ble etter kort tid opphøyet til riksabbedi, og oppnådde i 1178 enda større uavhengighet, da pave Alexander III stilte det direkte under Den hellige stol. Klosteret ble usedvanlig velstående og mektig og fikk stor betydning i regionen.
Klosteret ble oppløst med sekulariseringen under Napoleonskrigen i 1803, da territoriet falt til markgrevskapet Baden. Landsbyen, som den gang fremdeles het Salmannsweiler, tok over klosterets navn (som dermed ironisk nok overlevde sekulariseringen).

## Bilder
- Schloss Salem
- Salem Unteres Tor
# Pseudotrillium rivale
Pseudotrillium rivale er en flerårig urt i giftliljefamilien.
Den har en kort, horisontal jordstengel, og opp fra den vokser det én–to blomsterstilker som blir 4–15 cm høye. På blomsterstilken sitter det tre kransstilte høyblad med stilk. Høybladene er egg- til lansettformede, 1,5–8 cm lange, 0,6–6 cm brede, læraktige og blågrønne, ofte med lysegrønne linjer langs hovednervene.
Én blomst sitter over høybladene. Blomsterstilken er først opprett, men bøyer seg raskt ned etter pollineringen. Begerbladene er 1–2 cm lange, 4-11 mm brede, lansett- eller eggformede til avlange. Kronbladene er 1,5–3 cm lange, 0,8–1,9 cm brede, egg- til hjerteformede, hvite eller sjelden rosa, og som regel med mørkt lilla flekker. Frukten er en bærlignende kapsel.
Planten er endemisk for Siskiyou-fjellene i nordvestlige California og sørvestlige Oregon i USA. Der vokser den 40–1500 moh. på steinete steder langs bekker i skog med jeffreyfuru og ved vannsig i myrer med Darlingtonia, som regel på serpentingrunn. Blomstringstida er april–juni.
Den ble tidligere regnet til trebladslekta (Trillium), men en fylogenetisk studie av stammen Parideae fra 2002 viste at arten står utenfor både trebladslekta og firbladslekta (Paris). Den blir derfor nå plassert i den monotypiske slekta Pseudotrillium.
# Axel Augis
Axel Augis (født 6. desember 1990) er en fransk gymnast som konkurrerer i apparatturn.
Han representerte Frankrike under Sommer-OL 2016 i Rio de Janeiro, der han ble nummer 12 i mangekamp lagkonkurranse.
# Hans Johan Sagrusten
Hans Johan Sagrusten (født 1970) er en norsk teolog, prest og dikter. Han har vært forlagssjef i Det Norske Bibelselskap og er en av oversetterne bak den nyeste norske bibeloversettelsen Bibel 2011. 
Sagrusten har utgitt diktsamlingene Dua over Jordan (2000), Haustsong (2003) og Evangeliesonettar (2012). I 2014 utgav han en bok om de eldste manuskripene til Bibelen, Det store puslespillet, etterfulgt av Det store puslespillet II (2016). I 2017 utgav han boka Den skjulte skatten om Aslak Bolts bibel.
# Ottestad kirke
Ottestad kirke (Stange kirke) er en korskirke fra 1731 i Stange kommune, Innlandet fylke. Kirken er eneste kirke i Ottestad prestegjeld.
Byggverket er i tre og tømmer og har 350 plasser.

## Historikk
Kirken er en korskirke i tre, oppført i 1730. Byggmester var Even Baardset fra Ringsaker og tømmermenn fra distriktet. Ottestad kirke ble, sammen med Stange kirke, ved skjøte datert København 3. januar 1724 overdratt til 57 navngitte menn av almuen for 3175 riksdaler. Eidsvollsmannen Frederik Heidmann ligger begravet ved kirken.

### Middelalderkirke
Óttarstaða kirkja var Ottestad annekskirkes gamle navn. Den er nevnt i Jens Nilssøns visitasbok.
# Brett Ormsby
Brett Ormsby (født 1. desember 1982) er en amerikansk vannpolospiller.
Han representerte USA under Sommer-OL 2004 i Athen, hvor laget hans ble nummer 7.
# Taxibåt
Taxibåt er en båt som utfører tjenester på sjøen på samme måte som en drosje gjør på land.

## Internasjonalt
Det engelske begrepet «water taxis» som oversettes til taxibåt på norsk er tvetydig ettersom den inkluderer båttjeneste innenfor drosjevirksomhet for leie for kunden som bestemmer avreise- og destinasjonssted og tidspunktet for avreise - og båttjeneste for regulær rutetrafikk. En båttjeneste i fast rute mellom destinasjonssteder defineres som ferje hvis det pågår skytteltrafikk.
Mindre ferjebåter kan ha begrepet water bus hvis de er større og mer kapabelt for fast rute som en sightseeingstjeneste for eksempel. Større båter i sjørutetrafikk etter samme mønster som bussrutetrafikk kan i franskspråklige land betegnes som bateaux-bus som ordrette kan oversettes til «båtbuss». 

## Norge
Taxibåter finnes blant annet i Kragerø.
Taxibåt som passasjerbåt er beregnet på enkeltpersoner eller grupper på inntil 12 passasjerer. Om taxibåtene regnes som nyttetrafikk i tråd med sjøveisreglenes paragraf 44, kan man bruke betegnelsen «skyssbåt». Men en typisk taxibåt i Norge som regel er en ordinær motorbåt (småbåt under 15 meters lengde) med begrensede passasjerkapasitet, som ikke går i rutetrafikk eller organisert skyss.

## Galleri
- En taxibåt i Venezia, Italia
- Taxibåt underveis i Venezia
- Taxibåt ved taxibåtbryggen i Boston Harbour, Boston i USA
- Taxibåt i elven Welland i Spalding, England
- Taxibåt i Leeds, England
# Anton Karlsson (ishockeyspiller, født 1996)
Anton Karlsson (født 3. august 1996) er en svensk profesjonell ishockey forward som for tiden spiller i Storhamar Ishockey i  Eliteserien (Norge). Han ble valgt i 5. runde (164. totalt) av Lokomotiv Jaroslavl i 2013 KHL Junior Draft og ble også draftet av Arizona Coyotes i tredje runde (87. totalt) av 2014 NHL Entry Draft.

## Spillerkarriere
I en alder av 17 år fikk Karlsson sin profesjonelle debut på lån fra Frölunda HC med Mora IK i Hockeyallsvenskan i løpet av 2013-14-sesongen, og dukket opp i 9 målløse kamper.
Karlsson debuterte i Svenska Hockeyligan da han spilte for Skellefteå AIK i SHL-sesongen 2014–15, og spilte 6 kamper for 1 assist før han returnerte til Frölunda HC midt i sesongen 29. november 2014.
23. april 2017 forlot Karlsson Frölunda for andre gang, og signerte en toårskontrakt med det tidligere laget, Leksands IF i Allsvenskan.

## Personlig
Anton er yngre bror av ishockeyspilleren Erik Karlsson.
# Velozideres
Velozideres er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor (ca. 10 millimeter), avlang, matt, lyst brunlig trebukk. På oversiden er dekkvingenes bakre halvdel kledt med nokså lange, hvite hår. Antennene hos hannen er rundt en og en halv gang så lange som kroppen, slanke, det innerste leddet fortykket. Pronotum er rektangulært sett ovenfra, en del bredere enn langt, med en tann i den bakre delen av hver sidekant. Dekkvingene er nesten jevnbrede. Beina er kraftige, lårene noe fortykkede, fint hårete.

## Utbredelse
Arten er beskrevet fra det vestlige Ecuador i ca. 350 meters høyde.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Chrysomeloidea Latreille, 1802 (=Phytophaga)
        - Familien trebukker, Cerambycidae Latreille, 1802
          - Underfamilien vedbukker, Lamiinae Latreille, 1825
            - Stammen Onciderini J. Thomson, 1860
              - Slekten Velozideres Nearns, 2019[1]
                - Velozideres buntyi Nearns, 2019
# Den livlandske krønike
Henrik av Livlands Livlandske krønike  (på latvisk Indriķa hronika; latin Heinrici Cronicon Lyvoniae) er et historisk dokument som beskriver Latvias og Estlands historie mellom årene 1180 og 1227. Det er det eldste kjente dokumentet om Livland, Latvias historie.

## Bakgrunn
På 1200-tallet, samtidig med de velkjente korstogene mot Jerusalem og Midtøsten, foregikk Østersjøskorstogene. Før korstogene mot Livland (som bestod av dagens Estland og Latvia) var dette området et hedensk samfunn. I dette området møttes både hansa kjøpmenn, handelsfolk fra Novgorod, tyskere, dansker,svensker, nordmenn og russere hverandre. Gjennom denne kontakten oppsto det handel, kultur og landing av religiøse impulser. Flere skandinaviske herskere og Den tyske orden erobret og bosatte deler av Baltikum.

## Innhold
Henrik av Latvias Livlandske krønike inneholder øyenvitneskildringer om korstogstiden på en meget menneskelig og levede måte.
Den viser til de kompliserte forholdene som oppstår når religiøse motiv blandes med politiske hensikter. Den andre kjente latviske krøniken, rimkrønike, har ikke like stor historisk verdi efter som den stort sett er skrevet som en patriotisk fortelling til kristen hoffunderholdning. 
Krøniken består av fire bøker. De første to bøkene, Om Livland og Om biskop Berthold, beskriver de to tyske biskopene Meynards og Bertholds ankomst og deres mislykkede forsøk på å etablere seg i Livland.
Den tredje boken, Om biskop Albert, beskriver den tredje biskopen, Albert von Buxhövden, grunnleggeren av Sverdridderordenen, og erobringen av Livland. Den fjerde boken, Om Estland, beskriver Alberts og Sverdridderordens erobring av Estland. Originalmanuskriptet er dessverre ikke bevart. Det finnes dog 16 ulike kopier som er nedskrevet mellom 1300-tallet og 1800-tallet, den eldste kopien går under navnet Codex Zamoscianus. Det finnes heller ikke så mye materiale tilgjengelig på internett, mens det finnes noen utdrag,  Arkivert 22. februar 2009 hos Wayback Machine., og en side av en av kopiene kan ses her: .
Hans krøniker er skrevet fra en synsvinkelen til den katolske kirke og dens innvirkning på området. Krøniken kan være påbegynt som en rapport til den pavelige legaten Vilhelm av Modena, som Henrik var tolk for mellom 1225 og 1227. Vilhelm av Modena var i Livland for å megle i en intern kirkedisputt mellom den kristne ridderordenen, sverdridderordenen og Livlands katolske biskopers territorielle krav.

### Sverige i krøniken
I år 1203 omtaler krøniken Visby. Dette er det eldste nå kjente skriftlige omtalen av stedet. Krøniken forteller også om at det samme år var estere fra øyen Øsel i Blekinge, der de blant annet skal ha ødelagt en kirke og tatt slaver og plyndret. Videre står det at slike angrep ikke var uvanlige i Sverige og Danmark.
# Dylan Martin
Dylan Martin (født 12. januar 1998) er en australsk landhockeyspiller.
Han representerte Australia under Sommer-OL 2020 i Tokyo, hvor han tok sølv.
# I søkelyset (TV-program, TVNorge)
I søkelyset var et norsk direktesendt kriminalprogram med Tore Sandberg som gikk på TVNorge fra 1990 til 1991. I dette programmet tok Sandberg for seg uoppklarte kriminalsaker hvor seerne kunne komme med tips. Han fikk bistand fra etterforsker Leif A. Lier. Programmet ble produsert i samarbeid med Sandbergs eget firma, Tore Sandberg A/S og Oslo politikammer.
Programkonseptet var inspirert av tilsvarende serier fra amerikansk TV.
# Saint-Louis (Senegal)
Saint-Louis (wolof: Ndar) er en by i regionen Saint-Louis i Senegal. Den var hovedstad i Senegal fra 1872 til 1957. Den opprinnelige bykjernen på Saint Louis-øya i Senegalelva er godt bevart, og har siden 2000 vært et verdensarvminne.
Øya er 2,5 km lang og gjennomsnittlig 350 m bred, den ligger 25 km oppover elva fra munningen. Den første fransk bosetningen kom i 1659, og besto av handelsmenn. De kalte opp øya og kolonien etter kong Ludvig XIV. Øya ble befestet, og byen ble et sentrum for handel på Senegalelva og etterhvert med hele Vest-Afrika. Den franske koloniguvernøren Faidherbe kom til byen i 1854 og iverksatte flere byutviklingsprosjekt: bruer, vannforsyning, telegraf og jernbane. 
Byen var i sine velmaktsdager en hjørnesten i den franske kolonimaktens økonomi og -kultur. Et betydelig mestis-borgerskap var et vesentlig innslag i byens urbane kultur, og den første mestis ble utnevnt til borgermester i 1778. 
Begrunnelsen for verdensarvstatus er at byen med sin velbevarte arktitektur, byplan og kaier er et fremragende eksempel på en kolonitids byanlegg, og på byens etablering og kolonitidens historie.
Etter at Dakar i 1957 ble Senegals hovedstad mistet byen sin betydning. Samtidig avsluttet Frankrike sitt militære nærvær på øya, noe som innledet en økonomisk nedtur som i dag delvis kompenseres av turisme. 
Senegals andre universitet, Université Gaston Berger, ble opprettet her i 1990. Militærakademiet Prytanee Militaire de Saint Louis ble etablert i 1922, og tilbyr videregående utdanning i en militær kontekst til ungdom fra hele Vest-Afrika. Den senegalesiske politikeren Lamine Guèye kommer fra byen.
# Nordic 10000m Challenge 2008
Nordic 10000m Challenge 2008 var den 12. utgaven av Nordic 10000m Challenge. Det ble arrangert i Roskilde i Danmark 25. mai 2008. 

## Resultater, menn
| Plass | Utøver               | Land    | Tid      |
| ----- | -------------------- | ------- | -------- |
| .     | Matti Räsänen        | Finland | 29:43,63 |
| .     | Obed Kipkurui        | Finland | 29:55,73 |
| .     | Jesper Faurschau     | Danmark | 29:56,46 |
| 4.    | Tuomas Jokinen       | Finland | 30:25,26 |
| 5.    | Rolf Knudsen         | Danmark | 30:26,98 |
| 6.    | Mikael Ekwall        | Sverige | 30:50,63 |
| 7.    | Henry Gross          | Sverige | 31:06,91 |
| 8.    | Mikael Olsen         | Norge   | 31:14,05 |
| 9.    | Martin Kjäll-Ohlsson | Sverige | 31:57,52 |
| x.    | Laust Bengtsen       | Danmark | DNF      |


## Resultater, kvinner
| Plass | Utøver                   | Land    | Tid      |
| ----- | ------------------------ | ------- | -------- |
| .     | Kirsten Melkevik Otterbu | Norge   | 32:31,45 |
| .     | Maria Sig Møller         | Danmark | 34:25,28 |
| .     | Anna von Schenk          | Sverige | 34:44,13 |
| 4.    | Anna Rahm                | Sverige | 34:48,22 |
| 5.    | Johanna Peiponen         | Finland | 36:23,72 |
| 6.    | Suvi Miettinen           | Finland | 36:43,92 |
| 7.    | Laura Skyttä             | Finland | 37:35,99 |
# Jacob Bjerke
Jacob Bjerke (født 13. september 1889, død 12. desember 1965) fra Overhalla ble skytterkonge på Landsskytterstevnet i Narvik i 1920. Han representerte Øisletten skytterlag. Bjerke var småbruker av yrke, og svært idrettsinteressert. Han hadde flere gode plasseringer i hopprenn og kombinert.

## Andre titler
- Småkonge Trønderstevnet 1919
- Samlagsmester 1927 og 1928